Návrh
na zrušenie úlohy č. 7 v mesiaci október z  Plánu legislatívnych úloh vlády SR na rok 2005

Znenie úlohy: úloha č. 7 v mesiaci október z Plánu legislatívnych úloh vlády SR na rok 2005 - Návrh zákona, ktorým sa mení a dopĺňa zákon č. 61/2000 Z. z. o osvetovej činnosti v znení zákona 416/2001 Z. z.

Zdôvodnenie:
 
	Vláda Slovenskej republiky uznesením vlády SR č. 24 z 12. januára 2005, ktorým bol schválený Plán legislatívnych úloh vlády Slovenskej republiky na rok 2005, uložila ministrovi kultúry predložiť v októbri 2005 na rokovanie vlády návrh zákona ktorým sa mení a dopĺňa zákon č. 61/2000 Z. z. o osvetovej činnosti v znení zákona 416/2001 Z. z.

	Cieľom návrhu bolo zabezpečiť prierezovú spoluprácu v oblasti kultúrno-osvetovej činnosti medzi príslušnými štátnymi organizáciami, organizáciami samosprávy a celoštátnymi organizáciami tretieho sektora v zmysle Stratégie štátnej kultúrnej politiky a Akčného plánu realizácie úvodnej fázy implementácie kultúrnej politiky, ktorú schválila vláda 10. novembra 2004 (uznesenie vlády SR č. 1067/2004) v zmysle programového vyhlásenia vlády Slovenskej republiky.
	Zámerom návrhu bolo dosiahnuť aj vyšší súlad pri zabezpečovaní výkonu kultúry po realizácii Reformy verejnej správy a verejných financií. Tento je však podmienený aj úpravou legislatívneho prostredia pre vznik nového typu kultúrnej inštitúcie. 
Vzhľadom na to, že uznesením vlády č. 370 z 10. mája 2005 bola zrušená úloha č. 6 v mesiaci apríl z Plánu práce vlády SR na rok 2005 - návrh modelu verejnej inštitúcie na zabezpečenie výkonu verejného záujmu v oblasti kultúry, nie je v súčasnosti potrebné zásadnejšie meniť zákon č. 61/2000 Z. z. o osvetovej činnosti v znení zákona 416/2001 Z. z.
	
	Na základe uvedeného dôvodu žiadame úlohu z Plánu legislatívnych úloh vlády SR na rok 2005 zrušiť.